โยก "เอกนิติ" นั่งประธานทีเอ็มบีดูควบรวมกับธนชาต
"เอกนิติ" ลาออกจากประธานธนาคารกรุงไทย โดยปลัดคลัง "ประสงค์" จะนั่งเป็นประธานแทน
14 ม.ค. 2563

"เอกนิติ" ลาออกจากประธานธนาคารกรุงไทย โดยปลัดคลัง "ประสงค์" จะนั่งเป็นประธานแทน
รายงานข่าวจากกระทรวงการคลัง เปิดเผยว่า ธนาคารกรุงไทย จำกัด (มหาชน) หรือ KTB ได้แจ้งตลาดหลักทรัพย์แห่งประเทศไทย (ตลท.) ว่า ได้รับหนังสือแจ้งขอลาออกจากการดำรงตำแหน่งประธานกรรมการธนาคาร และกรรมการธนาคาร ของนายเอกนิติ นิติทัณฑ์ประภาศ โดยจะมีผลตั้งแต่วันที่ 13 ม.ค. 2563
ทั้งนี้ นายประสงค์ พูนธเนศ ปลัดกระทรวงการคลัง จะเข้ามานั่งเป็นประธานกรรมการธนาคารกรุงไทย แทนนายเอกนิติ ซึ่งจะได้ไปนั่งเป็นประธานคณะกรรมการธนาคารทหารไทย หรือ ทีเอ็มบี เพื่อดำเนินการเรื่องการควบรวมกับธนาคารธนชาต ให้ได้ตามแผนที่วางไว้
"งานควบรวมทีเอ็มบีกับธนชาต เป็นงานที่ท้าทายและมีรายละเอียดที่ต้องดำเนินการมาก เพื่อให้ภายหลังการควบรวมแล้วทีเอ็มบีจะเป็นธนาคารชั้นนำอันดับต้นๆ ของไทย" รายงานจากข่าวกระทรวงการคลัง